ᱩᱭᱤᱱᱰᱦᱳᱠ

ᱩᱭᱤᱱᱰᱦᱳᱠ (/ ˈwɪndhʊk/′Afrikaans: ′ German: ) ᱫᱚ ᱦᱩᱭᱩᱜ ᱠᱟᱱᱟ ᱱᱟᱢᱤᱵᱤᱭᱟ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱢᱟᱨᱟᱝ ᱥᱟᱦᱟᱨ ᱾ ᱱᱚᱶᱟ ᱫᱚ ᱠᱷᱟᱢᱟᱥ ᱩᱥᱩᱞ ᱵᱩᱨᱩ ᱯᱞᱮᱴᱚ ᱴᱚᱴᱷᱟ ᱨᱮ ᱛᱟᱞᱢᱟ ᱱᱟᱢᱵᱤᱭᱟ ᱨᱮ ᱥᱟᱹᱢᱩᱫ ᱚᱛ ᱠᱷᱚᱱ ᱟᱢᱫᱟᱡᱽ ᱑,᱗᱐᱐ ᱢᱤᱴᱟᱨ (᱕,᱖᱐᱐ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜ ᱟ, ᱟᱨ ᱱᱚᱶᱟ ᱫᱚ ᱫᱤᱥᱚᱢ ᱨᱮᱭᱟᱜ ᱚᱛᱱᱚᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾ ᱒᱐᱒᱐ ᱥᱮᱨᱢᱟ ᱨᱮ ᱩᱭᱤᱱᱰᱦᱳᱠ ᱨᱮᱱ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱔,᱓᱑,᱐᱐᱐ ᱡᱟᱦᱟ ᱫᱚ ᱱᱟᱢᱤᱵᱤᱭᱟ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱪᱟᱞᱟᱣᱚᱜ ᱦᱤᱡᱩᱜ ᱠᱟᱱ ᱚᱡᱮᱛᱮ ᱞᱮᱛᱟᱲ ᱜᱮ ᱵᱟᱹᱲᱛᱤ ᱟᱠᱟᱱᱟ ᱾ ᱩᱭᱤᱱᱰᱦᱳᱠ ᱫᱚ ᱫᱤᱥᱚᱢ ᱨᱮᱭᱟᱜ ᱥᱟᱶᱛᱟ ᱟᱹᱨᱤ ᱟᱨ ᱨᱟᱡᱟᱹᱨᱤ ᱟᱨ ᱞᱟᱠᱪᱟᱨ ᱛᱟᱞᱢᱟ ᱠᱟᱱᱟ᱾ ᱱᱟᱢᱵᱤᱭᱟ ᱨᱮᱭᱟᱜ ᱥᱟᱱᱟᱢ ᱞᱮᱠᱟᱱ ᱡᱟᱹᱛᱤᱭᱟᱹᱨᱤ ᱵᱮᱯᱟᱨ , ᱥᱚᱨᱠᱟᱨᱟᱜ ᱥᱮᱢᱞᱮᱫ , ᱥᱮᱪᱮᱫ ᱟᱨ ᱞᱟᱠᱪᱟᱨᱟᱱ ᱛᱷᱟᱯᱚᱱᱟ ᱨᱮᱭᱟᱜ ᱥᱚᱫᱚᱨ ᱫᱚᱯᱛᱚᱨ ᱩᱭᱤᱱᱰᱦᱳᱠ ᱨᱮ ᱢᱮᱱᱟᱜᱼᱟ ᱾ ᱥᱟᱦᱟᱨ ᱫᱚ ᱛᱷᱟᱭᱤ ᱜᱳᱲᱮᱥᱟ ᱩᱯᱚᱡᱤᱛ ᱠᱚ ᱞᱟᱹᱜᱤᱫ ᱩᱯᱨᱩᱢ ᱢᱤᱫᱴᱟᱝ ᱜᱚᱴᱟᱵᱩᱴᱟᱹ ᱞᱚᱞᱚ ᱫᱟᱜ ᱡᱷᱟᱨᱱᱟ ᱴᱷᱟᱶ ᱨᱮ ᱩᱛᱱᱟᱹᱣ ᱞᱮᱱᱟ ᱾ ᱑᱘᱔᱐ ᱥᱮᱨᱢᱟ ᱨᱮ ᱳᱨᱞᱟᱢ ᱨᱮᱱ ᱠᱮᱯᱴᱮᱱ ᱡᱳᱝᱠᱟᱨ ᱟᱯᱷᱨᱤᱠᱟᱱᱟᱨ ᱚᱱᱟ ᱨᱮ ᱛᱷᱟᱯᱚᱱ ᱠᱟᱛᱮ ᱟᱡᱟᱜ ᱦᱚᱲ ᱠᱚ ᱞᱟᱹᱜᱤᱫ ᱢᱤᱫᱴᱟᱝ ᱫᱷᱤᱨᱤ ᱨᱮᱭᱟᱜ ᱜᱤᱨᱡᱟᱹ ᱵᱮᱱᱟᱣ ᱛᱟᱭᱚᱢ ᱱᱚᱶᱟ ᱫᱚ ᱟᱹᱰᱤ ᱞᱚᱜᱚᱱ ᱩᱛᱱᱟᱹᱣ ᱞᱮᱱᱟ ᱾ ᱛᱟᱭᱚᱢ ᱫᱟᱨᱟᱢ ᱢᱤᱫ ᱵᱟᱨ ᱜᱮᱞ ᱥᱮᱨᱢᱟ ᱨᱮ ᱟᱭᱢᱟ ᱞᱟᱹᱲᱦᱟᱹᱭ ᱟᱨ ᱦᱤᱥᱟᱹᱞᱤᱭᱟᱹ ᱵᱮᱵᱷᱟᱨ ᱠᱷᱟᱹᱛᱤᱨ ᱛᱮ ᱱᱟᱶᱟ ᱜᱤᱨᱟᱹᱵᱟᱥᱤ ᱫᱚ ᱚᱵᱷᱟᱵᱽ ᱟᱨ ᱫᱷᱟᱥᱟᱣ ᱦᱩᱭ ᱞᱮᱱᱟ ᱾ ᱑᱘᱙᱐ ᱥᱮᱨᱢᱟ ᱨᱮ ᱨᱟᱡᱽᱟᱱ ᱡᱟᱨᱢᱟᱱ ᱯᱷᱟᱹᱫᱽ ᱨᱮᱱ ᱢᱮᱡᱚᱨ ᱠᱟᱨᱴ ᱵᱷᱳᱱ ᱯᱷᱮᱨᱱᱠᱳᱭ ᱫᱟᱨᱟᱭ ᱛᱮ ᱫᱚᱥᱟᱨ ᱚᱠᱛᱮ ᱨᱮ ᱩᱭᱤᱱᱰᱦᱳᱠ ᱛᱷᱟᱯᱚᱱ ᱞᱮᱱᱟ, ᱡᱚᱠᱷᱚᱱ ᱱᱚᱣᱟ ᱴᱚᱴᱷᱟ ᱫᱚ ᱡᱟᱨᱢᱟᱱ ᱨᱟᱡᱽᱟᱱ ᱫᱟᱨᱟᱭ ᱛᱮ ᱩᱯᱚᱱᱤᱵᱮᱥ ᱵᱮᱱᱟᱣ ᱞᱮᱱᱟ ᱾ ᱱᱟᱜᱟᱢ ᱧᱩᱛᱩᱢ ᱱᱚᱶᱟ ᱴᱷᱟᱶ ᱫᱚ ᱪᱮᱫ ᱞᱮᱠᱟᱛᱮ ᱱᱟᱦᱟᱜ ᱧᱩᱛᱩᱢ ᱩᱭᱤᱱᱰᱦᱳᱠ ᱧᱟᱢ ᱟᱠᱟᱫᱟ ᱚᱱᱟ ᱪᱮᱛᱟᱱ ᱨᱮ ᱛᱮᱛᱮᱫ ᱠᱚ ᱵᱷᱮᱜᱟᱨ ᱟᱠᱟᱱᱟ ᱾ ᱡᱟᱹᱥᱛᱤ ᱦᱚᱲ ᱠᱚ ᱢᱚᱱᱮ ᱮᱫᱟ ᱱᱚᱶᱟ ᱫᱚ ᱟᱯᱷᱨᱤᱠᱟᱱᱥ ᱟᱹᱲᱟᱹ ᱩᱭᱤᱱᱰᱼᱦᱳᱠ (ᱦᱚᱭ ᱠᱚᱪᱟ) ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱮᱴᱟᱜ ᱢᱤᱫᱴᱟᱝ ᱛᱮᱛᱮᱫ ᱨᱮ ᱞᱟᱹᱭ ᱟᱠᱟᱱᱟ ᱡᱮ , ᱠᱮᱯᱴᱮᱱ ᱡᱳᱝᱠᱟᱨ ᱟᱯᱷᱨᱤᱠᱟᱱᱟᱨ ᱮᱛᱚᱢ ᱟᱯᱷᱨᱤᱠᱟ ᱨᱮᱭᱟᱜ ᱛᱩᱞᱵᱟᱜ ᱨᱮ ᱩᱭᱤᱱᱴᱟᱨᱦᱳᱠ ᱵᱩᱨᱩ ᱨᱮᱭᱟᱜ ᱧᱩᱛᱩᱢ ᱛᱮ ᱩᱭᱤᱱᱰᱦᱳᱠ ᱧᱩᱛᱩᱢ ᱮ ᱫᱚᱦᱚ ᱟᱠᱟᱫᱟ , ᱡᱟᱦᱟ ᱨᱮ ᱟᱭᱟᱜ ᱢᱟᱨᱮᱱ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱑᱘᱔᱔ ᱥᱮᱨᱢᱟ ᱨᱮᱭᱟᱜ ᱑᱒ ᱟᱜᱚᱥᱴ ᱡᱳᱥᱮᱯᱷ ᱴᱤᱱᱰᱟᱞ ᱫᱚ ᱡᱳᱝᱠᱟᱨ ᱟᱯᱷᱨᱤᱠᱟᱱᱟᱨ ᱟᱜ ᱢᱤᱫᱴᱟᱝ ᱫᱷᱤᱨᱤ ᱨᱮ ᱩᱭᱤᱱᱰᱦᱳᱠ ᱧᱩᱛᱩᱢ ᱨᱮᱭᱟᱜ ᱯᱳᱭᱞᱳ ᱩᱯᱨᱩᱢ ᱥᱚᱫᱚᱨ ᱞᱮᱱᱟ ᱾ ᱮᱛᱚᱦᱚᱵ ᱨᱮ ᱛᱷᱟᱯᱚᱱ ᱩᱯᱚᱱᱤᱵᱮᱥ ᱚᱠᱛᱚ ᱯᱳᱭᱞᱳ ᱡᱮᱜᱮᱫ ᱞᱟᱹᱲᱦᱟᱹᱭ ᱛᱟᱭᱚᱢ ᱮᱛᱚᱢ ᱟᱯᱷᱨᱤᱠᱟ ᱨᱮᱭᱟᱜ ᱥᱟᱥᱚᱱ ᱱᱟᱢᱤᱵᱤᱭᱟ ᱨᱮᱭᱟᱜ ᱯᱷᱩᱨᱜᱟᱹᱞ ᱛᱟᱭᱚᱢ ᱠᱷᱚᱱ ᱑᱙᱙᱐ ᱥᱮᱨᱢᱟ ᱨᱮ ᱯᱷᱩᱨᱜᱟᱹᱞ ᱛᱟᱭᱚᱢ ᱠᱷᱚᱱ ᱩᱭᱤᱱᱰᱦᱳᱠ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱥᱟᱶ ᱥᱟᱶᱛᱮ ᱛᱟᱞᱟ ᱠᱷᱳᱢᱟᱥ ᱴᱚᱴᱷᱟ ᱨᱮᱭᱟᱜ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱯᱷᱩᱨᱜᱟᱹᱞ ᱟᱨ ᱞᱟᱹᱲᱦᱟᱹᱭ ᱢᱩᱪᱟᱹᱫ ᱛᱟᱭᱚᱢ ᱠᱷᱚᱱ ᱥᱟᱦᱟᱨ ᱫᱚ ᱩᱛᱱᱟᱹᱣ ᱟᱨ ᱩᱛᱱᱟᱹᱣᱮ ᱞᱚᱜᱚᱱ ᱟᱠᱟᱫᱟ ᱾ ᱥᱟᱜᱟᱲᱚᱢ ᱰᱟᱦᱟᱨ ᱱᱟᱢᱤᱵᱤᱭᱟ ᱨᱮᱭᱟᱜ ᱥᱟᱱᱟᱢ ᱴᱚᱴᱷᱟ ᱞᱮᱠᱟ , ᱦᱚᱲ ᱥᱟᱜᱟᱲᱚᱢ ᱨᱮᱭᱟᱜ ᱟᱱᱟᱴ ᱢᱮᱱᱟᱜᱼᱟ ᱟᱨ ᱥᱟᱦᱟᱨ ᱨᱮᱭᱟᱜ ᱡᱚᱛᱚ ᱴᱚᱴᱷᱟ ᱨᱮ ᱥᱟᱜᱟᱲᱚᱢ ᱨᱮᱭᱟᱜ ᱠᱟᱹᱢᱤ ᱡᱟᱹᱥᱛᱤ ᱜᱟᱱ ᱴᱮᱠᱥᱤ ᱛᱟᱞᱟᱛᱮ ᱠᱚᱨᱟᱣ ᱦᱳᱭᱳᱜᱼᱟ , ᱒᱐᱑᱓ ᱥᱮᱨᱢᱟ ᱨᱮ ᱖,᱔᱙᱒ ᱜᱚᱴᱟᱝ ᱨᱮᱡᱤᱥᱴᱟᱨ ᱴᱮᱠᱥᱤ ᱛᱟᱦᱮᱸ ᱠᱟᱱᱟ ᱾ ᱦᱚᱭ ᱩᱭᱤᱱᱰᱦᱳᱠ ᱨᱮ ᱵᱟᱨᱭᱟ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ, ᱡᱟᱦᱟᱸ ᱢᱩᱫᱨᱮ ᱢᱤᱫᱴᱟᱝ ᱥᱩᱨᱼᱥᱩᱯᱩᱨ ᱫᱚ ᱦᱩᱭᱩᱜ ᱠᱟᱱᱟ ᱥᱟᱦᱟᱨ ᱨᱮᱭᱟᱜ ᱛᱟᱞᱢᱟ ᱠᱷᱚᱱ 7 km (4.3 mi) (4ᱹ3 ᱢᱟᱭᱤᱞ) ᱮᱛᱚᱢ ᱨᱮ ᱢᱮᱱᱟᱜ ᱤᱨᱚᱥ ᱩᱰᱟᱹᱱ ᱰᱟᱹᱦᱤ ᱟᱨ ᱮᱴᱟᱜ ᱫᱚ ᱦᱩᱭᱩᱜ ᱠᱟᱱᱟ ᱥᱟᱦᱟᱨ ᱠᱷᱚᱱ 42 km (26 mi) ᱠᱤᱞᱳᱢᱤᱴᱟᱨ (26 ᱢᱟᱭᱤᱞ) ᱥᱟᱢᱟᱝ ᱨᱮ ᱦᱳᱥᱤᱭᱟ ᱠᱩᱴᱟᱠᱳ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱟᱹᱰᱤ ᱜᱟᱱ ᱵᱮᱨᱦᱮᱛ ᱫᱤᱥᱚᱢ ᱨᱮᱭᱟᱜ ᱩᱰᱟᱹᱱ ᱥᱮᱢᱞᱮᱫ ᱠᱚ ᱩᱭᱤᱱᱰᱦᱳᱠ ᱠᱷᱚᱱ ᱠᱚ ᱪᱟᱞᱟᱣᱼᱟ ᱾ ᱩᱰᱟᱹᱱ ᱪᱟᱨᱴᱟᱨ ᱟᱨ ᱦᱮᱞᱤᱠᱚᱯᱴᱟᱨ ᱟᱨ ᱯᱷᱤᱠᱥᱰᱼᱩᱭᱤᱝ ᱩᱰᱟᱹᱱ ᱜᱟᱹᱰᱤ ᱵᱷᱟᱲᱟ ᱞᱮᱠᱟᱛᱮ ᱦᱚᱸ ᱧᱟᱢᱚᱜᱼᱟ ᱾ ᱨᱮᱞ ᱩᱭᱤᱱᱰᱦᱳᱠ ᱨᱮᱞ ᱫᱟᱨᱟᱭ ᱛᱮ ᱡᱚᱲᱟᱣ ᱟᱠᱟᱱᱟ : ᱳᱠᱟᱦᱟᱱᱫᱚᱡᱟ (ᱠᱚᱧᱮ) ᱨᱮᱦᱳᱵᱚᱛ (ᱮᱛᱚᱢ) ᱜᱳᱵᱟᱵᱤᱥ (ᱥᱟᱢᱟᱝ) ᱚᱛᱱᱚᱜ ᱦᱚᱭᱼᱦᱤᱸᱥᱤᱫ ᱦᱚᱲ ᱞᱮᱠᱷᱟ ᱨᱟᱡᱽᱟᱹᱨᱤ ᱞᱳᱠᱟᱞ ᱥᱟᱥᱚᱱᱤᱭᱟᱹ ᱵᱟᱪᱷᱱᱟᱣ ᱠᱷᱳᱢᱟᱥ ᱴᱚᱴᱷᱟ ᱨᱮ ᱩᱭᱤᱱᱰᱦᱳᱠ ᱦᱩᱭᱩᱜ ᱠᱟᱱᱟ ᱢᱤᱫᱴᱟᱝ ᱥᱩᱢᱩᱝ ᱟᱡ ᱥᱟᱥᱚᱱᱟᱱ ᱴᱚᱴᱷᱟ ᱾ ᱱᱚᱶᱟ ᱫᱚ ᱢᱤᱫᱴᱟᱝ ᱟᱭᱢᱟᱼᱫᱚᱞ ᱢᱤᱭᱩᱱᱩᱨᱤᱥᱮᱞ ᱠᱟᱣᱩᱱᱥᱤᱞ ᱫᱟᱨᱟᱭ ᱛᱮ ᱪᱟᱪᱟᱞᱟᱣᱚᱜ ᱠᱟᱱᱟ ᱡᱟᱦᱟ ᱨᱮᱭᱟᱜ ᱜᱮᱞ ᱢᱚᱬᱮ ᱜᱚᱴᱟᱝ ᱥᱤᱴ ᱢᱮᱱᱟᱜᱼᱟ ᱾ ᱢᱟᱱᱰᱣᱟ ᱫᱚ ᱪᱟᱸᱫᱳ ᱨᱮ ᱢᱤᱫ ᱥᱟᱶᱛᱮ ᱠᱚ ᱥᱮᱞᱮᱫᱚᱜᱼᱟ ᱟᱨ ᱚᱱᱟ ᱨᱮᱭᱟᱜ ᱜᱚᱴᱟᱵᱩᱴᱟᱹ ᱠᱚ ᱢᱤᱫ ᱥᱟᱶᱛᱮ ᱦᱟᱛᱟᱣ ᱦᱩᱭᱩᱜᱼᱟ ᱾ ᱵᱟᱨᱦᱮ ᱡᱚᱱᱚᱲ ᱥᱟᱹᱠᱷᱭᱟᱹᱛ